На основу члана 59. став 1.  тачка 18. Закона о локалној самоуправи (''Службени гласник Републике Српске'', број 97/16) и члана 2. Правилника за додјелу гранта омладинским и другим удружењима грађана и фондацијама („Службени гласник града Зворник'', број 02/21), Градоначелник града Зворник  расписује


Ј А В Н И    П О З И В
за (су)финансирање омладинских програма и пројеката
 Град Зворник позива омладинске организације, организације за младе и републичке омладинске организације и фондације да доставе приједлоге омладинских програма и пројеката на Јавни позив за (су)финансирање омладинских програма и пројеката.
1. [bookmark: bookmark1]ПРАВО УЧЕШЋА НА ЈАВНОМ ПОЗИВУ:
На Јавни позив се могу пријавити омладинске организације, организације за младе и републичке омладинске организације и фондације које су испуниле законске обавезе о упису у судски регистар, регистар Министарства и регистар Града Зворник.
Основни услови за учешће на Јавном позиву за (су)финансирање омладинских програма и пројеката:
а)	да програми и пројекти доприносе побољшању положаја младих у Републици  
Српској, а прије свега у Зворнику.
б)	да су носиоци реализације програма и пројеката испунили све раније утврђене 
обавезе према Граду Зворник,
в)	да су програми и пројекти од општег интереса за Град Зворник,
г)	да су циљеви програма и пројеката у складу са планираним циљевима и 
активностима  које се тичу унапређења положаја младих у Зворнику, а које су 
садржане у Стратегији интегрисаног развоја Града Зворник,
д)	да програми и пројекти укључују већи број младих у реализацији активности и/или  
као крајње кориснике,
ђ) да се програми и пројекти односе на минимум једну тематску област дефинисану у 
Јавном позиву и
е)	да се програми и пројекти реализују у року од шест мјесеци од дана затварања                   Јавном позиву
2. [bookmark: bookmark2]НАМЈЕНА И ИЗНОС РАСПОЛОЖИВИХ СРЕДСТАВА:
Укупан износ средстава који ће бити додијељен по Јавном позиву за (су)финансирање омладинских програма и пројеката је 20.000,00 КМ. Максималан износ појединачних средстава која се додјељују за (су)финансирање омладинских програма и пројеката износи 5.000,00 КМ.

[bookmark: bookmark3]Тематске области на које приједлози програма/ пројеката требају да се односе су:
1. развој компетенција неопходних за развој личних потенцијала, активно учешће у друштву и боље запошљавање младих,
2. побољшање положаја младих у руралним срединама - омладински рад, слободно вријеме и партиципација младих у друштву,
3. континуирани програми и активности засновани на методама и принципима неформалног образовања,
4. међународна сарадња - одржива сарадња са младима и омладинским организацијама у региону,
5. слободно вријеме, партиципација младих у друштву и мобилност младих,
6. побољшање положаја друштвено осјетљивих категорија младих ,
7. превенција из различитих области и опасности које вребају ( дрога, алкохол, интернет, злоупотреба младих)
8. промоција људских права и утицај на смањење говора мржње и
9. промоција здравог начина живота и стварања добрих навика код младих
10. реконструкција и изградња инфраструктуре намјењене младима.

3. [bookmark: bookmark4]НАЧИН ПОДНОШЕЊА ПРИЈАВА:
Правилник и обрасци за пријаву и подношење приједлога програма и пројеката могу се преузети на веб страници Града Зворник.
На јавни позив се доставља сљедећа документација у складу са Правилником за подношење приједлога програма и пројеката:
1) приједлог пројекта који је саставни дио Јавног позива (Образац број 1),
2) буџет пројекта/програма ,који је саставни дио Јавног позива (Образац број 2),
3) рјешење о регистрацији,
4) потврда о пореској регистрацији (ЈИБ),
5) број текућег рачуна,
6) листу или попис најважнијих пројеката реализованих у претходне три, односно двије године прије подношења пријаве на јавни позив, осим за подносиоце пријава регистроване у текућој години,
7) податке о лицима која раде или ће радити на пројекту са њиховим 
     квалификацијама,
8) наративни и финансијски извјештај о намјенском трошењу средстава додијељених у претходним годинама, уколико их је било, који је саставни дио Јавног позива (Образац број 3) и
9) потпис овлаштеног лица и печат.

Документа под бројем 3), 4) и 5) , достављају организације које се први пут јављају на Јавни позив као и  оне организације код којих је било неких промена у односу на претходну годину.

Подносилац пријаве може поднијети више различитих пројеката на овај Јавни позив, за које се могу одобрити средства. 

4. [bookmark: bookmark5]ПОСТУПАК И КРИТЕРИЈУМИ ЗА ОЦЈЕНУ ПРИЈАВА:
Оцјењивање и вредновање пријава по Јавном позиву врши се на основу сљедећих критеријума:
(1) Општи критеријуми за додјелу средстава  су:
1) допринос пројекта јачању улоге грађана у процесу доношења одлука на локалном нивоу,
2) допринос пројекта економском и друштвеном  развоју Града Зворник.

(2) Посебни критеријуми за додјелу средстава  су:
1) начин на који је пројекат укључен или повезан са областима и стратешким циљевима Града, односно на који начин доприноси реализацији одређене активности и који су ефекти његове реализације,
2) која услуга, односно које јавно добро ће остати заједници након завршетка пројекта и да ли ће добробити, односно користи за заједницу који настану из тог пројекта бити трајни и на који начин,
3) број грађана који ће имати корист од пројекта,
4) укљученост волонтера, младих и других маргинализованих група и остале добробити пројекта (заштита животне средине, промоција родне равноправности и једнаких могућности),
5) квалитет и структура буџета пројекта - да ли је буџет реалан и у складу са активностима,
6) остваривост планираних резултата и мјерљивост пројекта и
7) развојна, институционална и финансијска одрживост пројекта.

(3) Пријава за додјелу средстава  биће одбачена ако:
1) није достављена у року,
2) није достављена потпуна документација тражена јавним позивом,
3) није оправдан утрошак средстава у складу са Правилником,
4) пријавни образац није попуњен на захтијеван начин и
5) недостају кључне информације о пројекту.


5. [bookmark: bookmark6]КОМИСИЈА
Комисија за утврђивање приједлога омладинских програма и пројеката за финансирање из „Гранта за финансирање буџета за младе“ по конкурсу за 2021. годину ће разматрати пристигле пријаве у складу са Правилником за додијелу средстава гранта омладинским и другим удружењима грађана и фондацијама. 

Комисија засједа једном мјесечно, на крају мјесеца априла, маја, јуна, јула, августа, септембра и октобра. Комисија разматра приликом засједања пристигле приједлоге у периоду од задњег засједања комисије до датог момента када комисија засједа. Комисија ће након разматрања пристиглих пријава доставити Градоначелнику  приједлог омладинских програма и пројеката за (су)финансирање од стране Града Зворник. Градоначелник доноси коначну Одлуку о омладинским програмима и пројектима који ће се, на основу овог Јавног позива, (су)финансирати од стране Града.
Подносиоци пријава чији ће програми и пројекти бити финансијски подржани по овом Јавном позиву, имају обавезу  достављања наративног и финансијског извјештаја о реализацији пројекта на Обрасцу број 3.
Комплетна документација по Јавном позиву се може доставити у периоду од датума расписивања овог конкурса, а најкасније до 31. октобра 2021. године поштом на адресу: Град Зворник, Светог Саве 124, 75400 Зворник или лично на протокол Града Зворник са назнаком: „за (су)финансирање омладинских програма и пројеката" Непотпуне и неблаговремене пријаве неће се разматрати. 

Подносиоци пријаве на Јавни позив су дужни доставити вјеродостојне и тачне податке, доказе или наводе који се траже овим Јавним позивом. Уколико се утврди да је подносилац пријаве доставио нетачне или лажне податке, његова пријава се неће узимати у разматрање.

Одобрена средства ће бити исплаћена у складу са расположивим средствима из Буџета Града Зворник за 2021. годину.

Град Зворник задржава право да измијени одобрена средства у погледу висине износа у случају ребаланса  буџета Града Зворник у текућој 2021. години, као и у случају непотпуног извршења оперативног финансијског плана за 2021. годину.

Јавни позив се објављује на интернет страници Града Зворник и на огласној табли.
  Све додатне информације о овом Јавном позиву можете добити на телефон:+387 56 232 233 (контакт особа: Љиљана Тохољ).
Број: 02- ________________/21                                                                  ГРАДОНАЧЕЛНИК
Датум: 29.03.2021. године                                                                          Зоран Стевановић

